<classify> KINSHASA, DRC KATIBU mkuu wa Umoja waMataifa, Antonio Guterres, ameitaka serikali ya Jamhuri ya Kidemokrasia yaKongo inahakikisha nchi hiyo inafanya uchaguzi huru na wa haki pamoja nawananchi wote kupatiwa fursa sawa za kushiriki zoezi hilo linalotarajiwakufanyika leo nchini humo. Guterres amesema hayo juzi wakatiakitoa ujumbe wake kwa DRC, huku wananchi waliotimiza masharti ya kupiga kurawakitazamiwa kuelekea katika masanduku ya kupigia kura kumchangua kiongoziatakayerithi mikoba ya Rais Joseph Kabila. Wito wa Katibu Mkuu waUmoja huo usisitiza kuwa pande zote husika za kisiasa kuhakikisha kuwa zoezihilo linafanyika kwa uhuru na amani. Vyombo vya dola, viongoziwa kisiasa, maafisa wa uchaguzi na asasi za kiraia zinapaswa kuendelea kushirikianaili kuhakikisha kuwa kunakuwa na mazingira ya kufanyika uchaguzi huru na wa haki,na kwa amani. Guterres amewataka Wakongamanikutumia fursa hiyo ya uchaguzi aliyoitaja kuwa ya kihistoria, kuzipa nguvutaasisi za kidemokrasia nchini humo. Tayari taasisi muhimu zandani na nje ya nchi zimeelezea wasiwasi wao kuhusu uwezekano wa kutokeamachafuko wakati na baada ya zoezi hilo. Hata hivyo taarifa ya Umojawa Mataifa imewataka wadau wote kutekeleza wajibu wao na kujiepusha na kauli auvitendo vinavyoweza kuchochea ghasia ili kuhakikisha kuwa zoezi hilo lakidemokrasia linafanyika kwa amani. Mbali na kuhitimishauongozi wa Kabila ambaye yuko madarakani toka mwaka 2001, wapiga kura piawatawachagua wabunge na wawakilishi wa mabunge ya mikoa.  <topic>: kimataifa 